સ્થાનિક વેપારીઓના જણાવ્યા પ્રમાણે કમૂરતા બાદ ડુંગળીની આવક વધી રહી છે અને આવનારા દિવસોમાં પણ આ સિલસિલો ચાલુ જ રહે તેવી શક્યતાઓ પાછળ હજુ પણ ભાવમાં ઘટાડો થવાની શક્યતા વ્યક્ત કરાઇ છે. તેઓના જણાવ્યા પ્રમાણે સૌરાષ્ટ્ર તથા મહારાષ્ટ્ર બાજુથી સ્થાનિક માર્કેટયાર્ડમાં ડુંગળીની સતત આવકના કારણે ભાવ તૂટ્યા છે. ઉલ્લેખનીય છે કે એક મહિના પૂર્વે જથ્થાબંધ બજારમાં ૨૦ કિલો ડુંગળીનો ભાવ ૨૫૦થી ૩૦૦ રૂપિયા જોવાતો હતો તે ૨૦૦થી ૨૩૦ રૂપિયા પર આવી ગયો છે.